นายกรัฐมนตรี ยินดีนักกีฬาคนพิการคว้า 31 เหรียญทอง พร้อมชื่นชมและขอบคุณ ที่สร้างชื่อเสียงให้ประเทศ
นายกรัฐมนตรี ยินดีนักกีฬาคนพิการคว้า 31 เหรียญทอง พร้อมชื่นชมและขอบคุณ ที่สร้างชื่อเสียงให้ประเทศพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานสรุปผลการแข่งขันกีฬาคนพิการนานาชาติรายการ IWAS Would Games 2019 ณ เมืองซาจาร์ สหรัฐอาหรับอามิเรสต์ โดยแสดงความชื่นชมทัพนักกีฬาไทยที่สามารถคว้าเหรียญรางวัลมาได้ถึง 31 เหรียญทอง 37 เหรียญเงิน และ 26 เหรียญทองแดง นับเป็นความภาคภูมิใจของคนไทยทั้งประเทศนายกรัฐมนตรี ยังกล่าวว่า นักกีฬาคนพิการทุกคนมีหัวใจที่ยิ่งใหญ่และถือเป็นคนพิเศษของประเทศไทยที่ไปสร้างชื่อเสียงให้กับบ้านเกิดเมืองนอน โดยเชื่อว่าที่ผ่านมาทุกคนต้องผ่านการฝึกซ้อมมาอย่างหนักด้วยความมุ่งมั่นและอดทน จึงสามารถคว้าชัยชนะกลับมาอย่างงดงามเช่นนี้ พร้อมทั้งขอบคุณและอวยพรให้ทุกคนประสบความสำเร็จในชีวิตตลอดไป